KOKKULEPE

01.04.2024 nr 7-4/24/

RIIGI KAITSEINVESTEERINGUTE KESKUSE

JA

KAITSELIIDU VAHEL

HANGETE LÄBIVIIMISEKS 

Riigi Kaitseinvesteeringute Keskus (edaspidi RKIK), registrikood 70009764, aadress Järve 34A, 11314 Tallinn, mida esindab peadirektor Magnus-Valdemar Saar,

ja

Kaitseliit, registrikood 74000725, aadress Toompea 8, 10130 Tallinn, mida esindab Kaitseliidu ülem kindralmajor Ilmar Tamm, sõlmisid kokkuleppe alljärgnevas:

1.	KOKKULEPPE EESMÄRK

1.1.	Käesoleva kokkuleppe eesmärgiks on sätestada pooltevahelise koostöö korraldus riigihangete „Tõstukite ostmine, rentimine, hooldus ja remont“ (viitenumber (274884), „Reisijate juhu- ja liiniveod“ (viitenumber 276699) ja „Mercedes-Benz, Volvo-, MAN-, Scania- ja DAF-tüüpi sõidukite varuosad“ (276415) läbiviimisel, vastutuse määramine, hankemenetluse tulemusel sõlmitud raamlepingute alusel tehtavate soetuste reguleerimine ning õiguslike küsimuste lahendamise reguleerimine.
1.2.	Vabatahtlik keskne hankimine on Kaitseliidule tasuta. Kaitseliit ei tasu RKIK-ile Kaitseministeeriumi valitsemisala vabatahtliku keskse hankijana hanke läbiviimise eest.  Vaidlustusmenetluses esindamiseks võivad pooled kokku leppida esindusõigusega tekkinud kulude hüvitamises.

2.	VAIDLUSTUSTE LAHENDAMINE

2.1.	Kaitseliit volitab RKIK-i riigihangetes vaidlustuse laekumisel esindama Kaitseliitu vaidlustusmenetluses (sh kohtumenetluses) juhul, kui RKIK on läbi viinud vastava hanketegevuse ja sõlminud hankelepingu ja/või esitanud ostutellimuse Kaitseliidu nimel. Vaidlustusmenetluses esindamise õigus on antud edasivolitamise õigusega kuni vaidlust lõpetava lahendini.  
2.2.	Kui Kaitseliit on läbi viinud minikonkursi ja sõlminud hankelepingu iseseisvalt või esitanud ostutellimuse iseseisvalt, vastutab ja esindab Kaitseliit end riigihangetes vaidlustuse korral vaidlustusmenetluses iseseisvalt.  

3.	VASTUTUSE MÄÄRAMINE

3.1.	RKIK ja Kaitseliit vastutavad solidaarselt riigihangete seaduse nõuete järgimise eest.
3.2.	Iseseisvalt läbiviidavate etappide ja toimingute, tellimuste ja protseduuride eest vastutavad pooled ainuisikuliselt. Samuti vastutavad pooled sõlmitud lepingutest tulenevate vaidluste korral ainuisikuliselt.

4.	RAAM- JA HANKELEPINGU ALUSEL TELLIMINE

4.1.	Kogu riigihanke menetlus viiakse läbi riigihangete registris, et säiliks kontroll hankemahtude osas. 
4.2.	Raamlepingu alusel sõlmib hankelepinguid (teeb tellimusi) ja hankelepingu alusel esitab tellimusi kumbki pool iseseisvalt, kui pooled ei lepi kokku teisiti.
4.3.	Punktis 4.2 toodud juhul järgib Kaitseliit sätestatud hanke- ja lepingutingimusi ning tagab kokkuleppe 5. punktis sätestatud aruandluse.
4.4.	Kui pooled on kokku leppinud, et RKIK tellib Kaitseliidu nimel raamlepingu või hankelepingu, tuleb Kaitseliidul vajadusi ette prognoosida ning konsolideerida, nii et minikonkursside või ostutellimuste korraldamise sagedus ei kujuneks RKIK-ile ebamõistlikult koormavaks. Kaitseliidul tuleb esitada reaalsete eelarveliste vahendite olemasolul vastav ostutaotlus võimalusel minimaalselt 30 päeva enne lepingu sõlmimise (tellimuse tegemise) vajadust  aadressile ostud@rkik.ee. 
4.5.	RKIK ei ole kohustatud korraldama minikonkursse Kaitseliidu eest. Kaitseliidul on õigus korraldada neid ka iseseisvalt.
4.6.	Pooled võivad kokku leppida, et raamlepingu või hankelepingu alusel esitab kõigi poolte eest tellimused RKIK.
4.7.	Kui Kaitseliidul ei ole käesoleva kokkuleppe järgselt võimalik RKIK-i vahendusel oma soovidele parimal moel vastavat teenuse pakkujat (tööde teostaja, müüja vms) leida või on tegemist prognoosimatu ja/või ajakriitilise hankega, nt Reisijate juhu- ja liiniveod (viitenumber 276699), kus suure arvu reisijate veo vajadus, veo sihtpunktid jms võivad selguda vaid loetud tunnid enne vedu, siis on KL-l õigus Riigihangete seadust ja Kaitseliidu hanke- ja lepingute sõlmimise korda järgides, leida oma vajadustele vastav pakkuja käesoleva kokkuleppe väliselt. Kaitseliit on eelnimetatud hankega analoogilise reisijate veo hanke läbi viinud ja teenuse pakkujaga lepingu sõlminud käesoleva kokkuleppe eelselt ning vastav hankeleping on täna jõus. Käesoleva kokkuleppe ja Kaitseliidu poolt varem sõlmitud, kuid täna kehtivate lepingute üheaegse kehtivuse ajal on KL-l õigus valida oma vajadustele ja huvidele vastav, majanduslikel või muudel põhjustel enim sobivam lepingupartner.

5.	ARUANDLUSE ESITAMINE

5.1.	Kaitseliit kohustub RKIK-le esitama andmed raamlepingu alusel soetatud kauba/ teenuse kasutamise ülevaate (reeglina 1 kord aastas)  hiljemalt 14 päeva jooksul pärast vastavat infopäringut RKIK töötaja poolt.  

6.	KONTAKTID

6.1.	RKIK kontaktisik on:
6.1.1.	Erko Sepri, kategooriajuht (sõidukid, tehnika ja logistika), tel 5350 1186, e-mail Erko.Sepri@rkik.ee. 

6.2.	Kaitseliidu kontakt on:
6.2.1.	Kaitseliit e-mail info@kaitseliit.ee, tel 7179005 

7.	JÕUSTUMINE

7.1.	Kokkulepe jõustub mõlema poole poolt allkirjastamisel ja kehtib kuni riigihanke lõppemiseni.  

(allkirjastatud digitaalselt)			(allkirjastatud digitaalselt)

Riigi Kaitseinvesteeringute Keskus		Kaitseliit

					
Magnus-Valdemar Saar			Ilmar Tamm
peadirektor					Kaitseliidu ülem